text: Vuggestuer på vej i Flensborg
  19 september 2012 kl. 09.06
  Dansk Skoleforening for Sydslesvig er i fuld gang med at øge antallet af vuggestuepladser i Tyskland. Årsagen ligger i nyt lovkrav, skriver DR Syd.
  Fra august næste år har forældre i Tyskland krav på en pasningsplads, og det vil mindretallets institutioner også gerne kunne leve op til. Derfor er skoleforeningen på vej med bl.a. 60 nye vuggestuepladser i Flensborg.
  I dag står flere hundrede børn på venteliste.
  Skoleforeningen driver i dag 55 børnehaver og i dem er der fordelt 165 vuggestuepladser, men nu er der altså to helt nye institutioner på vej i Flensborg til vuggestuebørn.
  